|  |
| --- |
|  |
| Princip |
| Vedrørende samarbejde mellem skole og hjemPrincipJævnfør Folkeskolens § 44, stk.2 skal skolebestyrelsen fastsætte et princip for samarbejdet mellem skole og hjem. Princippet er vedtaget på skolebestyrelsens møde den 02.06.2015.**Beskrivelse af formålet for princippet** Formålet er, at fremme de bedst mulige forudsætninger for den enkelte elevs alsidige og faglige udvikling samt den generelle trivsel. Det gode samarbejde skal bidrage til, at løfte hele skolens virksomhed og give rum til udfoldelse af potentiale og mangfoldighed.Klassens forældregruppe, herunder kontaktforældrene, skolebestyrelsen, skolens ledelse og ansatte, har et fælles ansvar for samarbejdet, både relateret til den enkelte elev, klassen og hele skolens virke. De gode samarbejdsrelationer er grundlaget for, at skabe en god skole med respekt for de enkeltes roller. |

|  |
| --- |
| Dato: 02.06.2015  |
|  |
| **Kontakt**Jesper Hviid AndersenIndskolingslederjeha@horsholm.dkDirekte tlf. 4849 6463**Vallerødskolen**vallerodskolen.horsholm.dk |

Samarbejdet mellem skolen og det enkelte hjem bygger på en åben dialog og gensidig respekt.

Skolen skal give mulighed for, at hjemmet kan følge barnets faglige, sociale og personlige udvikling.

Kommunikationen mellem skole og hjem skal være klar, ærlig og i rette tid, både når nyhederne fra skole eller hjem er gode eller dårlige.

**Det betyder, at skolen:**

* sikrer relevant kommunikation til forældrene via forældreintra
* inviterer til forældremøder, skole-hjem-samtaler, sociale arrangementer m.m.
* er i dialog med kontaktforældrene i de enkelte klasser

**Det betyder, at forældrene:**

* holder sig orienteret på forældreintra
* støtter op om deres barns læring
* overfor deres barn, støtter op om skolens arbejde
* kommunikerer åbent med skolen om særlige forhold i hjemmet, der har relevans for barnets trivsel og læring
* sørger for, at deres barn møder undervisningsparate i skole.

**Det betyder, at kontaktforældrene:**

* er bindeled mellem klassens forældre og skolens medarbejdere, ledelse og skolebestyrelsen

**Det betyder, at skolebestyrelsen:**

* bidrager til, at sætte rammerne for samarbejdet
* kommunikerer aktivt om bestyrelsens arbejde